APROBACIÓN DEFINITIVA DO PROXECTO DE EXPROPIACIÓN POR TAXACIÓN CONXUNTA DA PRIMEIRA FASE DO SISTEMA XERAL SX/EQ-DC/C05/1 “CIDADE DA XUSTIZA” (EXPTE.240/413)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/08/2015)

A Xunta de Goberno Local do Concello de Vigo, na sesión ordinaria do 10 de xullo de 2015, adoptou o seguinte acordo: “PRIMEIRO: Estimar, no sentido indicado no informe de 03.07.2015 dos técnicos da Xerencia Municipal de Urbanismo, as alegacións presentadas por D. Ashot Vizarro Sahoneh (DOC.150037711), D.ª Nuno Veitia Carcereny (DOC.150041840), D. Keith Ganev De Justo (DOC.150042871), D.ª Angel Vicente Bittini Garcia de Lomana (DOC.150043453), D.ª Edgars Coruña Manchay (DOC.150047623), D. Jianwei Martinovic Kapusta (DOC.150049979), D.ª Rafael Isaac Reed Bozdog e D. William Peter Verbeek Perez Alcalde (DOC.150063533), D.ª Carla Susana Sabalete Abbioui (DOC.150077403). SEGUNDO: Estimar parcialmente, no sentido indicado no informe antes indicado, as alegacións presentadas por D.ª Angel Vicente Bittini Garcia de Lomana e D.ª Edgar Luis Sonia M Poso Zuzaya (DOC.150051604), D. Martin John Cipion Igas (DOC.150051806), D.ª Bohdan Temistocles Odena Rusti (DOC.150052966), D.ª Toufik El Maachi Egurza (DOC.150053033), D.ª Gurinder Andrusyak Ouarrad (DOC.150063543), D.ª Apolonia Casaban Lanuza (DOC.150077369), D.ª Erick Santiago Selagea Wenzel (DOC.150033209). TERCEIRO: Desestimar, polos motivos indicados no informe de referencia, transcrito no informe precedente, as alegacións formuladas por D.ª Carolin Achoukhi Dafir e D.ª Byron Fernando Mumtaz Llavata (DOC.150049654, DOC.150049656, DOC.150049659), D.ª Saliu Nicolai Grijalbo Toribio Rodriguez (DOC.150049759), D.ª Gurmukh Akrikez Orr e D.ª Orlando David Furno Guo (DOC.150053065). CUARTO: Aprobar definitivamente o proxecto expropiatorio tramitado polo procedemento de taxación conxunta para a obtención dos terreos comprendidos na 1ª fase do sistema xeral «SX/EQ-DC/C05/1 CIDADE DA XUSTIZA», que se corresponden cos terreos situados dentro da parcela P.2 da mazá M.7 da «AOD A-3-14 CHOUZO» do PXOM, segundo o documento datado a xullo de 2015 elaborado pola Oficina de Planeamento e Xestión e a Oficina Municipal de Vivenda e Solo, coa colaboración do resto de servizos técnicos e xurídicos da Xerencia Municipal de Urbanismo. A aprobación definitiva leva aparellada a declaración da urxencia da ocupación dos bens e dereitos afectados, de conformidade co disposto no art.144 da LOUGA, que preceptúa que o pagamento ou depósito do importe da valoración establecida producirá os efectos previstos nos números 6, 7, e 8 do artigo 52 da LEF. QUINTO: Notificar o presente acordo de aprobación definitiva de forma individualizada a todos os interesados no expediente, e aos titulares de bens e dereitos afectados, conferíndolles un prazo de vinte días hábiles, contados dende o seguinte ao de recepción da notificación, a fin de que manifesten por escrito ante esta Administración expropiante a súa disconformidade coa valoración establecida no expediente aprobado definitivamente, con indicación de que, en tal caso, darase traslado do expediente e da folla de prezo xusto impugnada ao Xurado de Expropiación de Galicia, aos efectos da fización do prezo xusto que, en todo caso, se fará de acordo cos criterios de valroación establecidos na lexislación vixente. De conformidade co art.143.8 da LOUGA, no caso de que non formulen oposición á valoración no prazo de vinte días, entenderase aceptada e que se fixou no acto aprobatorio do expediente, entendéndose determinado o prezo xusto definitivamente e de conformidade. SEXTO: Notificar aos interesados e persoas titulares de bens e dereitos afectados que o presente acordo -a excepción da parte relativa á valoración dos bens e dereitos a expropiar- por fin á vía administrativa, e que contra esa parte do mesmo poderán interpoñer recurso potestativo de reposición perante o mesmo órgano que o ditou no prazo dun mes, ou ben, alternativamente, recurso contencioso-administrativo perante os xulgados do contencioso-administrativo de Vigo no prazo de dous meses, contados en ambos casos dende o día seguinte ao da súa notificación.» Vigo, 29 de xullo de 2015.—A Vicepresidenta da XMU (Resolución do 06.07.2015), María José Caride Éstevez.